बहादुरगढ़ मेट्रो लाइन पर स्थित एमआईई मेट्रो स्टेशन का नाम पंडित श्रीराम शर्मा, सिटी पार्क मेट्रो स्टेशन का नाम ब्रिगेडियर होशियार सिंह मेट्रो स्टेशन और बस स्टैंड स्टेशन का नाम बहादुरगढ़ सिटी स्टेशन रखा गया है। हरियाणा के मुख्यमंत्री मनोहर लाल को जुलाई 2018 में भेजे पत्र में कैप्टन अभिमन्यु ने कहा था कि हरियाणा की महान धरा पर जन्मे राष्ट्रभक्तों, शूरवीरों और रणबांकुरों ने मातृभूमि की रक्षा के लिए अपने प्राणों तक की आहुति दे दी। आजादी के लिए अपने प्राण न्योछावर करने वाले अमर शहीदों में बल्लभगढ़ के नरेश राजा नाहर सिंह का बलिदान अतुलनीय और अविस्मरणीय है।